als_Latn dik_Latn sag_Latn
Andrea Stefani është përplasur sërish me të ftuarit në emisionin Opinion të gazetarit Blendi Fevziu. Kësaj here me gazetarin Cim Peka. Por përplasja e tyre i kaloi caqet e një debati.
Teksa po flitej mbi marrëdhëniet mes Presidentit Nishani dhe Kryeministrit Rama, Stefani replikon me analizën e bërë nga Peka duke thënë se atë e kishte nxjerrë Berisha në debat.
Ndërsa Peka i përgjigjet: Je kthyer në hit në mediat sociale si psikopat, si i sëmurë mendor.
Etika e debatit tejkalohet edhe nga Stefani: “Je i ardhur në Tiranë, mësohu me qytetari dhe përballo debatin”, i drejtohet ai gazetarit Peka.
Stefani e vijoi debatin edhe me analistin Artan Hoxha, por Hoxha e shmangu përplasjen duke i kërkuar që ta linte të shprehej e të vazhdonte të “grricej” me Pekën.
Stefani, kohët e fundit po i ka ngritur tonet e debatit në Opinon edhe me të ftuar të tjerë. Në njërin nga emisionet ai reagoi i nervozuar edhe kur drejtuesi i emisionit i kërkoi që të respektonte të ftuarit e tjerë e t’i lejonte të flisnin.
als_Latn als_Latn als_Latn als_Latn als_Latn als_Latn